ΚΑΝΟΝΙΣΜΟΣ (ΕΚ) αριθ. 1474/95 ΤΗΣ ΕΠΙΤΡΟΠΗΣ της 28ης Ιουνίου 1995 για το άνοιγμα και τον τρόπο διαχείρισης των δασμολογικών ποσοστώσεων που προκύπτουν από τις συμφωνίες οι οποίες συνάφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης στον τομέα των αυγών και των ωαλβουμινών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 για την κοινή οργάνωση της αγοράς στον τομέα των αυγών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 2, το άρθρο 6 παράγραφος 1 και το άρθρο 15,

τον κανονισμό (ΕΟΚ) αριθ. 2783/75 του Συμβουλίου της 29ης Οκτωβρίου 1975 περί του κοινού καθεστώτος το οποίο αφορά την ωαλβουμίνη και τη λακταλβουμίνη (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94, και ιδίως το άρθρο 2 παράγραφος 1, το άρθρο 4 παράγραφος 1 και το άρθρο 10,

Εκτιμώντας:

ότι, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, η Κοινότητα διαπραγματεύθηκε διάφορες συμφωνίες και ιδίως τη συμφωνία για τη γεωργία 7 ότι, στο πλαίσιο της συμφωνίας αυτής, προγραμματίζεται, ανάμεσα στα άλλα, η πρόσβαση στην κοινοτική αγορά ορισμένων προϊόντων στον τομέα των αυγών και της ωαλβουμίνης με προέλευση τρίτες χώρες, για περίοδο έξι χρόνων 7 ότι θα πρέπει, επομένως, να καθοριστούν οι ειδικές λεπτομέρειες εφαρμογής του καθεστώτος εισαγωγής για τον τομέα των αυγών και της ωαλβουμίνης, για την περίοδο από 1ης Ιουλίου 1995 έως 30 Ιουνίου 1996 7 ότι θα πρέπει να διασφαλιστεί η διαχείριση του καθεστώτος μέσω πιστοποιητικών κατά την εισαγωγή 7 ότι, για το σκοπό αυτό, θα πρέπει να προσδιοριστούν, ιδίως οι λεπτομέρειες υποβολής των αιτήσεων και τα στοιχεία τα οποία θα πρέπει να περιλαμβάνονται στις αιτήσεις αυτές και τα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος πιστοποιητικών κατά την εισαγωγή, την εξαγωγή και τον προκαθορισμό για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 1199/95 (5) 7 ότι θα πρέπει, επιπλέον, να εκδίδονται τα πιστοποιητικά μετά από μια περίοδο μελέτης και εφαρμόζοντας ενδεχομένως ένα ενιαίο εκατοστιαίο ποσοστό αποδοχής 7 ότι, προς το συμφέρον όλων των συναλλασσομένων, θα πρέπει να προβλεφθεί η δυνατότητα απόσυρσης της υποβληθείσας αιτήσεως πιστοποιητικού, μετά τον καθορισμό του συντελεστή αποδοχής 7 ότι, για να διασφαλιστεί η ομαλή ροή των εισαγωγών, απαιτείται να προβλεφθεί η βαθμιαία διεξαγωγή των εισαγωγών των προβλεπομένων στο παράρτημα Ι του παρόντος κανονισμού ποσοτήτων σε διάστημα ενός έτους 7 ότι, για να διασφαλιστεί η αποτελεσματική διαχείριση του καθεστώτος θα πρέπει να καθοριστεί σε 20 Ecu ανά 100 χιλιόγραμμα (ισοδύναμο αυγών με κέλυφος) το ποσό της εγγύησης της σχετικής με τα πιστοποιητικά εισαγωγής στο πλαίσιο του εν λόγω καθεστώτος 7 ότι, για τη διασφάλιση της ομαλής λειτουργίας του παρόντος καθεστώτος και, ιδίως, για την αποφυγή του ενδεχομένου κερδοσκοπίας, το οποίο ενέχει ο τομέας των αυγών και της ωαλβουμίνης, θα πρέπει να υπαχθεί η πρόσβαση των συναλλασσομένων στο εν λόγω καθεστώς σε ορισμένους συγκεκριμένους όρους, στόχος των οποίων είναι η διασφάλιση της σοβαρότητας των δραστηριοτήτων τους στον τομέα αυτό 7 ότι εφιστάται η προσοχή των συναλλασσομένων στο γεγονός ότι, τα πιστοποιητικά μπορούν να χρησιμοποιηθούν μόνο για τα προϊόντα τα οποία ανταποκρίνονται πλήρως σε όλες τις ισχύουσες στην Κοινότητα κτηνιατρικές διατάξεις 7 ότι η Επιτροπή Διαχείρισης Κρέατος Πουλερικών και Αυγών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1995 έως 30 Ιουνίου 1996, ανοίγονται οι δασμολογικές ποσοστώσεις κατά την εισαγωγή που αναφέρονται στο παράρτημα Ι για τις ομάδες προϊόντων και σύμφωνα με τους όρους που προβλέπονται σ' αυτό.

Άρθρο 2

Οι ποσοστώσεις που αναφέρονται στο άρθρο 1 κατανέμονται ως εξής:

Για την ομάδα Ε1:

- 20 % κατά την περίοδο από 1ης Ιουλίου έως 30 Σεπτεμβρίου,

- 30 % κατά την περίοδο από 1ης Οκτωβρίου έως 31 Δεκεμβρίου,

- 30 % κατά την περίοδο από 1ης Ιανουαρίου έως 31 Μαρτίου,

- 20 % κατά την περίοδο από 1ης Απριλίου έως 30 Ιουνίου,

Για τις ομάδες Ε2 και Ε3:

- 25 % κατά την περίοδο από 1ης Ιουλίου έως 30 Σεπτεμβρίου,

- 25 % κατά την περίοδο από 1ης Οκτωβρίου έως 31 Δεκεμβρίου,

- 25 % κατά την περίοδο από 1ης Ιανουαρίου έως 31 Μαρτίου,

- 25 % κατά την περίοδο από 1ης Απριλίου έως 30 Ιουνίου,

Άρθρο 3

Οιαδήποτε εισαγωγή στην Κοινότητα, στο πλαίσιο των ποσοστώσεων που αναφέρονται στο άρθρο 1, υπάγεται στην προσκόμιση πιστοποιητικού εισαγωγής.

Άρθρο 4

Τα πιστοποιητικά εισαγωγής που αναφέρονται στο άρθρο 3 διέπονται από τις ακόλουθες διατάξεις:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά το χρόνο υποβολής της αίτησης, μπορεί να αποδείξει, ανταποκρινόμενο στις αιτήσεις των αρμοδίων αρχών όλων των κρατών μελών, ότι έχει εισάγει τουλάχιστον 50 τόνους (ισοδύναμο αυγών με κέλυφος) προϊόντων τα οποία υπόκεινται στους κανονισμούς (ΕΟΚ) αριθ. 2771/75 (εκτός των αυγών προς επώαση) και (ΕΟΚ) αριθ. 2783/75, στη διάρκεια καθενός από τα ημερολογιακά έτη που προηγούνται του έτους υποβολής των αιτήσεων πιστοποιητικών ή, ότι έχει την έγκριση των αρμοδίων αρχών για την επεξεργασία προϊόντων αυγών του άρθρου 6 παράγραφος 1 δυνάμει της οδηγίας 89/437/ΕΟΚ του Συμβουλίου (1) 7 ωστόσο, ο λιανοπωλητής ή ο εστιάτορας ο οποίος πωλεί τα προϊόντα αυτά στον τελικό καταναλωτή δεν δύναται να υπαχθεί στο εν λόγω καθεστώς 7 β) η αίτηση πιστοποιητικού μπορεί να περιλαμβάνει έναν μόνον από τους αριθμούς των ομάδων που προσδιορίζονται στο παράρτημα Ι του παρόντος κανονισμού 7 μπορεί να αφορά διάφορα προϊόντα υπαγόμενα σε διαφορετικούς κωδικούς ΣΟ και προερχόμενα από μια μόνο χώρα. Σε αυτή την περίπτωση, πρέπει να γράφονται όλοι οι κωδικοί ΣΟ και η περιγραφή τους στα τετραγωνίδια 16 και 15 αντιστοίχως. Όσον αφορά τις ομάδες Ε2 και Ε3, η συνολική ποσότητα πρέπει να μετατρέπεται σε ισοδύναμο αυγών με κέλυφος.

Η αίτηση πιστοποιητικού πρέπει να αφορά τουλάχιστον ένα τόνο και, το πολύ, 10 % της διαθέσιμης ποσότητας για την εν λόγω ομάδα και να υποβάλεται κατά την περίοδο που ορίζεται στο άρθρο 2 7 γ) η αίτηση πιστοποιητικού και το πιστοποιητικό περιλαμβάνουν στο τετραγωνίδιο 8, μνεία της χώρας προελεύσεως 7 το πιστοποιητικό ισχύει για την εισαγωγή από την αναφερόμενη χώρα 7 δ) η αίτηση πιστοποιητικού και το πιστοποιητικό περιλαμβάνουν στο τετραγωνίδιο 20, την ακόλουθη μνεία σε μία από τις γλώσσες της Κοινότητας:

Reglamento (CE) n° 1474/95 Forordning (EF) nr. 1474/95 Verordnung (EG) Nr. 1474/95 Κανονισμός (ΕΚ) αριθ. 1474/95 Regulation (EC) No 1474/95 Rθglement (CE) n° 1474/95 Regolamento (CE) n. 1474/95 Verordening (EG) nr. 1474/95 Regulamento (CE) nΊ 1474/95 Asetus (EY) N :o 1474/95 Fφrordning (EG) nr 1474/95 ε) το πιστοποιητικό περιέχει, στο τετραγωνίδιο 24, την ακόλουθη μνεία σε μία από τις γλώσσες της Κοινότητας:

Reducciσn del derecho del AAC conforme a lo establecido en el Reglamento (CE) n° 1474/95 Reduktion i toldsatsen i henhold til forordning (EF) nr. 1474/95 Ermδίigung des Zollsatzes gemδί Verordnung (EG) Nr. 1474/95 Μείωση του δασμού του ΚΔ όπως προβλέπεται στον Κανονισμό (ΕΚ) αριθ. 1474/95 Reduction of CCT duty pursuant to Regulation (EC) No 1474/95 Rιduction du droit du tarif douanier commun comme prιvu au rθglement (CE) n° 1474/95 Riduzione del dazio TDC come prevede il regolamento (CE) n. 1474/95 Verlaging van het GDT-recht op grond van Verordening (EG) nr. 1474/95 Reduηγo do direito da PAC previsto no Regulamento (CE) nΊ 1474/95 Maksua alennettu seuraavan mukaisesti : Asetus (EY) N :o 1474/95 Reduktion av Gemensamma tulltaxans tariffer enligt fφrordning (EG) nr 1474/95.

Άρθρο 5

1. Η αίτηση πιστοποιητικού δεν μπορεί να υποβληθεί παρά μόνο στη διάρκεια των δέκα πρώτων ημερών κάθε περιόδου που ορίζεται στο άρθρο 2.

2. Η αίτηση πιστοποιητικού γίνεται αποδεκτή μόνον εφόσον ο αιτών δηλώσει γραπτώς ότι δεν εισάγει και ότι αναλαμβάνει την υποχρέωση να μην εισάγει, για την τρέχουσα περίοδο, άλλες αιτήσεις οι οποίες να αφορούν προϊόντα της ίδιας ομάδας στο κράτος μέλος υποβολής της αιτήσεως ή σε ένα άλλο από τα κράτη μέλη. Εάν ο αιτών υποβάλει περισσότερες από μία αιτήσεις για προϊόντα της ίδιας ομάδας, δεν γίνεται αποδεκτή καμία από τις αιτήσεις αυτές.

Ωστόσο, κάθε αιτών μπορεί να υποβάλει περισσότερες από μία αιτήσεις για πιστοποιητικό εισαγωγής για προϊόντα τα οποία υπάγονται σε ένα μόνο αριθμό ομάδας εφόσον τα προϊόντα αυτά προέρχονται από διαφορετικές χώρες. Οι αιτήσεις, οι οποίες αφορούν, κάθε μία, μία μόνο χώρα προέλευσης, πρέπει να υποβάλονται παράλληλα στην αρμόδια αρχή του κράτους μέλους. Θεωρούνται, όσον αφορά το ανώτατο όριο που αναφέρεται στο άρθρο 4 στοιχείο β) και για την εφαρμογή του κανόνα ο οποίος αναφέρεται στο προηγούμενο εδάφιο, ως μία μόνο αίτηση.

3. Οι αιτήσεις πιστοποιητικών εισαγωγής για όλα τα προϊόντα τα οποία αναφέρονται στο άρθρο 1 συνοδεύονται από τη σύσταση εγγύησης ύψους 20 Ecu ανά 100 χιλιόγραμμα ισοδυνάμου αυγών με κέλυφος.

4. Τα κράτη μέλη κοινοποιούν στην Επιτροπή, την πέμπτη εργάσιμη ημέρα που ακολουθεί την ημέρα του τέλους της περιόδου υποβολής των αιτήσεων, τις αιτήσεις οι οποίες υποβλήθηκαν για καθένα από τα προϊόντα της εν λόγω ομάδας. Η κοινοποίηση αυτή περιλαμβάνει τον πίνακα των αιτούντων και έναν πίνακα των ποσοτήτων που ζητήθηκαν για την ομάδα.

Όλες οι κοινοποιήσεις, συμπεριλαμβανομένων και των κοινοποιήσεων που φέρουν την ένδειξη «ουδέν» πραγματοποιούνται με τηλεμοιοτυπία ή τηλεαντίγραφο, την καθορισμένη εργάσιμη ημέρα, σύμφωνα με το πρότυπο το οποίο περιλαμβάνει το παράρτημα ΙΙ, εάν καμία αίτηση δεν έχει υποβληθεί ή, σύμφωνα με τα πρότυπα που περιλαμβάνονται στα παραρτήματα ΙΙ και ΙΙΙ, εφόσον έχουν υποβληθεί αιτήσεις.

5. Η Επιτροπή αποφασίζει, το συντομότερο δυνατό, σε τι μέτρο μπορεί να ανταποκριθεί στις αιτήσεις που αναφέρονται στο άρθρο 4.

Εάν οι αιτήσεις για τις οποίες ζητήθηκαν τα πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα εκατοστιαίο ποσοστό αποδοχής των ζητουμένων ποσοτήτων. Στην περίπτωση κατά την οποία το ποσοστό αυτό είναι κατώτερο από 5 %, η Επιτροπή μπορεί να μην ανταποκριθεί στις αιτήσεις, οι εγγυήσεις τότε απελευθερώνονται αμέσως.

Ο συναλλασσόμενος μπορεί να αποσύρει την αίτησή του εντός των δέκα εργάσιμων ημερών που ακολουθούν τη δημοσίευση του ενιαίου ποσοστού αποδοχής στην Επίσημη Εφημερίδα των Ευρωπαϊκών Κοινοτήτων εάν η εφαρμογή του ποσοστού αυτού έχει ως συνέπεια τον καθορισμό ποσότητας κατώτερης από 20 τόνους (ισοδύναμο αυγών με κέλυφος). Τα κράτη μέλη ενημερώνουν σχετικά την Επιτροπή εντός πέντε ημερών που ακολουθούν την απόσυρση της αιτήσεως και απελευθερώνουν την εγγύηση αμέσως.

Η Επιτροπή προσδιορίζει το υπόλοιπο της ποσότητας το οποίο προστίθεται στη διαθέσιμη ποσότητα της περιόδου που ακολουθεί την περίοδο που έχει ορισθεί για τις ποσοστώσεις η οποία ορίζεται στο άρθρο 1.

6. Τα πιστοποιητικά εκδίδονται το συντομότερο δυνατόν, μετά τη λήψη απόφασης της Επιτροπής.

7. Τα πιστοποιητικά μπορούν να χρησιμοποιηθούν μόνο για τα προϊόντα τα οποία ανταποκρίνονται πλήρως σε όλες τις ισχύουσες υγειονομικές κτηνιατρικές διατάξεις στην Κοινότητα.

Άρθρο 6

Για την εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, ισχύς των πιστοποιητικών εισαγωγής ορίζεται σε 150 ημέρες, αρχής γενομένης από την ημερομηνία της πραγματικής τους έκδοσης.

Ωστόσο, η διάρκεια ισχύος των πιστοποιητικών δεν πρέπει να λήγει μετά τις 30 Ιουνίου 1996.

Τα πιστοποιητικά εισαγωγής τα οποία εκδόθηκαν δυνάμει του παρόντος κανονισμού δεν είναι διαβιβάσιμα.

Άρθρο 7

Εφαρμόζονται οι διατάξεις του κανονισμού (ΕΟΚ) αριθ. 3719/88 με την επιφύλαξη των διατάξεων του παρόντος κανονισμού.

Ωστόσο, κατά παρέκκλιση από το άρθρο 8 παράγραφος 4 του εν λόγω κανονισμού, η εισαγόμενη δυνάμει του παρόντος κανονισμού ποσότητα δεν δύναται να υπερβαίνει εκείνην η οποία αναφέρεται στα τετραγωνίδια 17 και 18 του πιστοποιητικού εισαγωγής. Για το λόγο αυτό εγγράφεται στο τετραγωνίδιο 19 του εν λόγω πιστοποιητικού ο αριθμός «0».

Άρθρο 8

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 1474/95 ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI.D.3 - τομέας αυγών Αίτηση πιστοποιητικών εισαγωγής με μειωμένο δασμό GATT Ημερομηνία Περίοδος Κράτος μέλος:

Αποστολέας:

Αρμόδιος υπάλληλος:

Τηλέφωνο:

Τηλεαντίγραφο:

Παραλήπτης: ΓΔ VI.D.3 Τηλεαντίγραφο: (322) 296 62 79 ή 296 12 27 (σε τόνους) Αριθμός ομάδας Αιτούμενη ποσότητα Βάρος των προϊόντων Βάρους ισοδυνάμου αυγών με κέλυφος E 1 E 2 E 3 >ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 1474/95 ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI.D.3 - τομέας αυγών Αίτηση πιστοποιητικών εισαγωγής με μειωμένο δασμό GATT Ημερομηνία Περίοδος Κράτος μέλος:

(σε τόνους) Αριθμός ομάδας Κωδικός ΣΟ Αιτών (όνομα και διεύθυνση) Ποσότητα Χώρες προέλευσης Βάρος προϊόντος Βάρος ισοδυνάμου αυγών με κέλυφος E 1 Σύνολο ανά ομάδα E 2 Σύνολο ανά ομάδα E 3 Σύνολο ανά ομάδα >ΤΕΛΟΣ ΓΡΑΦΗΚΟΥ>